NaiveNeuron/SloPal huggingface dataset:
Kuffa, Filip, poslanec NR SR (2020-12-09):
Ďakujem za slovo. Vzhľadom k tomu, že na začiatku ste nás preskočili, teraz podávam procedurálny návrh. Dajte, prosím, hlasovať, aby Národná rada Slovenskej republiky zaviazala Ministerstvo pôdohospodárstva a rozvoja vidieka SR, aby pán minister Mičovský bezodkladne riešil nepriaznivý stav poľnohospodárov, ktorí boli vyhodnotení ako podnik v ťažkostiach a nedostali príspevok, tzv. zelenú naftu, a aby ministerstvo pôdohospodárstva našlo adekvátnu formu kompenzácie pre tieto subjekty. Jedná sa spravidla o menšie poľnohospodárske subjekty, ktoré sú vyhodnotené ako podnik v ťažkostiach, ich žiadosti o zelenú naftu predstavujú len niekoľko stoviek alebo pár tisíc euro. Poľnohospodári sú hodnotení ako podniky v ťažkostiach aj vďaka systematickej neschopnosti zo strany PPA, pretože tá vypláca dotácie neskoro, a mnohé podniky tak vykazovali stratu. Druhý prípad sú mladí a začínajúci poľnohospodári, u ktorých logicky ich vstupné prvotné náklady prevyšujú ich príjmy. Tým, že ministerstvo akceptuje takéto nastavenia pravidiel, iba ďalej prehlbuje už teraz hlbokú krízu a priepastné rozdiely v poľnohospodárstve a zase je ministerstvo na strane agrobarónov. Zelená nafta ako... (Prerušenie vystúpenia časomerom.)
Kadúc, Miroslav, poslanec NR SR (2014-02-12):
Pán predseda, ďakujem pekne, prosím, aby ste dali hlasovať o tom, že Národná rada prerokuje návrh zákona v druhom čítaní.
Bugár Béla, podpredseda NR SR (2018-12-06):
Prezentujme sa a hlasujme. (Hlasovanie.) Prítomných 140, za 57, proti 29, zdržalo sa 54 poslancov. Návrh nebol schválený.
Šeliga, Juraj, podpredseda NR SR (2020-10-14):
Ďakujem pekne. Pán poslanec, odovzdali ste váš návrh aj pani spravodajkyni? (Reakcia poslanca Kamenického.) V poriadku, s tým, že najprv ak budeme hlasovať, tak budeme hlasovať o vládnom návrhu a potom následne, keďže toto ide o doplnenie uznesenia k vládnemu návrhu zákona, potom o tomto uznesení. Ako ďalší, pardon, ako reakcie na vystúpenie pána Kamenického pán poslanec Taraba, nech sa páči.
Dostál, Ondrej, poslanec NR SR (2019-11-26):
Pán poslanec Kéry, aký je môj názor na zneužívanie kolónky zamestnanie, som vám predsa už viackrát povedal na diskusiách na, v prvom čítaní, v druhom čítaní a ja som navrhoval iné riešenie, lebo evidentne je tu v rozpore právna úprava, aktuálna právna úprava s realitou. Vy chcete nezmyselne zväzovať realitu a obmedzovať združovanie občanov na miestnej úrovni inak ako v celoštátnych politických stranách? Ja som hovoril, dobre, dobre, ukončime túto zlú prax, ale nie tým, že zakážeme používať v kolónke zamestnanie vlastné názvy, ale vytvorme priestor na to, aby aj miestne politické združenia, politické strany mohli kandidovať ako nejaké volebné formácie, nielen celoštátne politické strany, ako je to teraz možné. Čiže ja som vám odpovedal. Viackrát som vám odpovedal. Vy ste mi neodpovedali, že aký máte názor na argumenty uvedené v rozhodnutí pani prezidentky o tom, že 50-dňové moratórium je protiústavné. Neodpovedali ste mi na to vy, neodpovedal mi na to nikto. Z tých troch slávnych predkladateľov pozmeňujúceho návrhu vo výbore pre verejnú správu neodpovedal na to nikto. A to, pán poslanec Nedoba, to, že aký je zámer, by predsa malo byť jasné už aj z toho písomného zdôvodnenia. Ale opakujem, to písomné zdôvodnenie je smiešne. Je rovnako smiešne, ako odvolávať sa na vyjadrenie jedného človeka, ktorému sa nepáčil jeden konkrétny prieskum.
Fecko, Martin, poslanec NR SR (2012-05-15):
Ďakujem pekne. Pán predseda, pani podpredsedníčka, vážené poslankyne, poslanci, vážení hostia, dovoľte, aby som ako poverený člen výboru podal správu o výsledku prerokovania návrhu na voľbu riaditeľa Národného bezpečnostného úradu v Osobitnom kontrolnom výbore Národnej rady Slovenskej republiky na kontrolu činnosti Národného bezpečnostného úradu (ďalej len „výbor“). Predseda Národnej rady Slovenskej republiky svojím rozhodnutím č. 37 zo dňa 2. 5. 2012 pridelil návrh vlády Slovenskej republiky na voľbu riaditeľa Národného bezpečnostného úradu na prerokovanie výboru v termíne do 9. 5. 2012. Výbor na svojej 2. schôdzi dňa 9. mája 2012 za prítomnosti navrhovaného kandidáta na post riaditeľa Národného bezpečnostného úradu Ing. Jozefa Magalu prerokoval návrh vlády na voľbu riaditeľa Národného bezpečnostného úradu, ktorý máte pod tlačou 41. Výbor konštatoval, že navrhnutý kandidát spĺňa podmienky § 10 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov na výkon tejto funkcie. Výbor prijal uznesenie č. 3, v ktorom súhlasí s návrhom na voľbu riaditeľa Národného bezpečnostného úradu a odporúča Národnej rade Slovenskej republiky podľa § 71 ods. 2 a ods. 6 zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov zvoliť Ing. Jozefa Magalu za riaditeľa Národného bezpečnostného úradu, pričom funkčné obdobie riaditeľa začína plynúť dňom 1. júna 2012. Pán predseda, skončil som, otvorte rozpravu.
Hlina, Alojz, poslanec NR SR (2013-03-27):
Dobré ráno. Vážená pani predsedajúca, vážení páni kolegovia, dovoľte, aby som uviedol návrh zákona č. 235/1998 o príspevku pri narodení dieťaťa, o príspevku rodičom, ktorým sa súčasne narodili tri alebo viac detí, resp. ktorým sa v priebehu dvoch rokov opakovane narodili dvojčatá a ktorým sa menia ďalšie zákony. Zmyslom predkladanej novely je to, že upraviť existujúci stav nasledovne. Existujúci stav hovorí, že tento príspevok dostávajú prvé tri deti. Návrh môjho zákona na zmeny tohto zákona je v tom, že príspevok bude dostávať iba prvé dieťa. Vážená pani predsedajúca, skončil som a zároveň sa hlásim do rozpravy. Ďakujem.
Glváč, Martin, podpredseda NR SR (2018-12-06):
Ďakujem. Ďalšia otázka je od poslanca Martina Klusa, adresovaná ministrovi práce, sociálnych vecí a rodiny pánovi Richterovi v  zastúpení, a znie: „Vážený pán minister, dovoľte mi opýtať sa vás, aký očakávate dopad v rámci problematiky politík vášho rezortu v prípade, že Veľká Británia vystúpi z Európskej únie, po prvé, bez dohody, a taktiež, po druhé, s aktuálnou dohodou? Ako sa na tieto dva scenáre pripravujete, aké kroky plánujete podniknúť v rámci jednotlivých variantov opatrení?“ Nech sa páči, pani ministerka. Pani ministerka Laššáková v zastúpení pána ministra, nech sa páči.
Pčolinský, Peter, podpredseda NR SR (2022-10-20):
Ďakujem pekne. Prerušujem rokovanie o tomto bode programu. Ďalším bodom programu je druhé čítanie o návrhu poslancov Svrčeka, Lukáša Kyselicu, Kataríny Hatrákovej na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov. Návrh zákona má tlač 1129. Spoločná správa výborov má tlač 1129a. Dávam slovo poslancovi Milošovi Svrčekovi, aby návrh zákona odôvodnil. Nech sa páči. (Rokovanie o návrhu poslancov Národnej rady Slovenskej republiky Miloša Svrčeka, Lukáša Kyselicu a Kataríny Hatrákovej na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1129.)
Vaľová, Jana, poslankyňa NR SR (2017-10-17):
Koľko máte tých súkromných firiem? Viete, ja som ešte toto nezažila, aby sa postavila poslankyňa v pléne a obhajovala svoju súkromnú firmu. To som nezažila za štyri volebné obdobia, kde som tu bola. A nerozprávajte, že nerozprávate. Prišla ste aj na výbor a na výbore ste normálne riešila, a všetci sme sa dívali dookola, čo to je, svoju súkromnú firmu. A začnete tu ministrovi rozprávať, aké vy máte mať stavebné povolenia, čo dostávate z hygieny. Už keď o to, tak stavebné povolenie má na starosti pán primátor, neviem, v ktorej ste časti Bratislavy, tak si to vyriešte s ním. Veď vy ste taká istá občianka ako všetci iní. Čiže vy chcete výnimky? Veď vy musíte mať rovnako stavebné povolenia! A už ma úplne zaráža, že poviete: súhlas susedov. Veď samozrejme, veď kto má mať ten súhlas susedov?! Pán minister je váš kmotor alebo ja neviem, či krstil vaše firmy alebo čo? Aký súhlas susedov? Veď ja viem, že sa znehodnocujú ľudia a starší rozprávajú, sa robia jasličky rovno nad bytmi hore a že nemôžu títo ľudia tam normálne, tak musia dať súhlas, či to chcú, nechcú a tak ďalej. Veď to je normálna vec pri stavebnom konaní a na to nemôžte mať výnimku. Úrad hygiena patrí pod Úrad pre verejné zdravotníctvo. Ak by ste dneska dostali výnimky, tak zajtra odvolávate Richtera, ako to bolo pri iných zariadeniach, lebo by ste povedali, že zanedbal to, to, to a to a to. Veď Richter neni úrady. Veď si vyriešte! Však máte niekde problém, tak choďte za primátorom a tak ďalej. Ale obhajovať svoje firmy a nepovedať, že, vážení kolegovia, kolegyne, som v konflikte záujmov, lebo teraz tu rozprávam hodinu o svojej firme, tak toto som ešte nezažila. Na mestskom zastupiteľstve, keď niekto ide hlasovať, tak povie, že nehlasuje alebo nebude o tom sa baviť, lebo je v konflikte záujmov, ale vám to nič nehovorí. Vám zodpovednosť nehovorí nič, pretože jednoducho si poviete, že... (Prerušenie vystúpenia časomerom.)
Blanár, Juraj, podpredseda NR SR (2021-09-16):
Takže to bolo posledné vystúpenie v rozprave. Vyhlasujem všeobecnú rozpravu za, za uzavretú. Pán minister má záujem vystúpiť v záverečnom slove? Nie. Pán spravodajca? Áno. Nech sa páči, udeľujem vám slovo.
Bugár, Béla, doterajší podpredseda NR SR (2012-04-04):
Magdaléna Vášáryová.
Laurenčík Milan, podpredseda NR SR (2021-05-06):
Pán spravodajca, to sme už odhlasovali, prosím, keby ste uviedli hlasovanie o určení výborov.
Hrnčiar, Andrej, podpredseda NR SR (2019-09-12):
Prosím, prezentujme sa a hlasujme. (Hlasovanie.) Prítomných 143, za 75, proti 23, zdržalo sa 45. Konštatujem, že sme schválili vládny návrh novely zákona č. 326/2005 Z. z. o lesoch. Ďalej prosím spoločného spravodajcu z výboru pre pôdohospodárstvo a životné prostredie poslanca Vladimíra Matejičku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 152/1995 Z. z. o potravinách, tlač 1510, bod 31 programu. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 1510.)
Grendel, Gábor, podpredseda NR SR (2021-06-22):
Pán poslanec Blcháč bol jediný ústne prihlásený do rozpravy, takže vyhlasujem rozpravu za skončenú. Chce zaujať stanovisko pani navrhovateľka záverečným slovom? Nie. Pani spravodajkyňa si tiež neželá záverečné slovo. Prerušujem rokovanie o tomto bode programu. Nasleduje druhé čítanie o návrhu skupiny poslancov na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov. Návrh zákona pán parlamentnú tlač 509, spoločná správa výborov má tlač 509a. Za skupinu poslancov by mala návrh zákona odôvodniť pani poslankyňa... (Reakcia z pléna.) Poslanec? (Reakcia z pléna.) Pán poslanec Tomáš Lehotský, nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 627/2005 Z. z. o príspevkoch na podporu náhradnej starostlivosti o dieťa v znení neskorších predpisov, tlač 509.)
Ľ. Kaník, minister práce, sociálnych vecí a rodiny SR: (2003-05-22):
Z. Martináková, podpredsedníčka NR SR: To je celá odpoveď, pán minister, áno? Pokračujeme ďalej. Ministra kultúry pána Rudolfa Chmela sa pýta poslankyňa Dagmar Bollová: „Je Nám. SNP i so stojacimi objektmi na ňom národnou kultúrnou pamiatkou? Ak áno, vydáte súhlas na odstránenie pamätníka oslobodenia mesta Červenou armádou v súvislosti s návštevou pápeža? Ak nie, ako môžete prispieť k jeho záchrane?“ Pán minister, nech sa páči.
Kollár, Boris, predseda NR SR (2023-03-15):
(Zaznievanie gongu.) Vážené pani poslankyne, páni poslanci, pokračujeme v prerušenom rokovaní, pristúpime k hlasovaniu o bode 14 schváleného programu, ktorým je druhé čítanie návrhu poslancov Kremského, Kuriaka, Vašečku, Libu a Vonsa na vydanie zákona, ktorým sa dopĺňa zákon č. 145/1995 Z. z. o správnych poplatkoch (tlač 1379). Dávam slovo spoločnému spravodajcovi, predsedovi výboru pre financie a rozpočet, poslancovi Mariánovi Viskupičovi, aby hlasovanie uvádzal. (Hlasovanie o návrhu poslancov Národnej rady Slovenskej republiky Petra Kremského, Milana Kuriaka, Richarda Vašečku, Petra Libu a Petra Vonsa na vydanie zákona, ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1379.)
Pellegrini, Peter, predseda NR SR (2015-01-28):
Prezentujme sa a hlasujme o tom, že Národná rada uvedený návrh schváli ako celok. (Hlasovanie. Prítomných 140 poslancov, za 122, zdržalo sa 18. Konštatujem, že sme schválili vládny návrh novely zákona č. 185/2009 Z. z. o stimuloch pre výskum a vývoj. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s uzavretím Zmluvy o európskom spolupracujúcom štáte medzi Slovenskou republikou a Európskou vesmírnou agentúrou, tlač 1336, bod 12 schváleného programu. Nech sa páči, pani poslankyňa Nachtmannová, uveďte hlasovanie.
Kollár, Boris, predseda NR SR (2021-10-20):
Prosím, prezentujme sa a hlasujeme. (Hlasovanie.) Prítomných 130 poslancov, za 125, zdržali sa 5. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona (tlač 738) prerokovali pred bodom 68. Je všeobecný súhlas? (Súhlasná reakcia pléna.) Ešte raz, nepočul som. Je? (Súhlasná reakcia pléna.) Ďakujem. Konštatujem, že sme určili termín prerokovania tohto návrhu. Zároveň chcem požiadať predsedov príslušných výborov, aby zvolali schôdze výborov, tak aby sme mohli o vládnom návrhu zákona v druhom čítaní rokovať na schôdzi Národnej rady, tak ako sme si určili. Pristúpime k hlasovaniu o bode 33 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa Zákonník práce (tlač 584). Dávam slovo spoločnej spravodajkyni z výboru pre sociálne veci poslankyni Jane Žitňanskej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 584.)
Pellegrini, Peter, predseda NR SR (2024-02-08):
Prosím, prezentujme sa a hlasujme o námietke pána poslanca. (Hlasovanie.) Prítomných 138 poslancov, za 60, proti 78. Námietke sme nevyhoveli.
Bugár, Béla, podpredseda NR SR (2019-12-04):
Pán poslanec Muňko.
Bugár, Béla, poslanec NR SR (2014-11-08):
Ďakujem za slovo. Pán poslanec Viskupič, máte pravdu, sme v ťažkej situácii, ale, viete, je to preto, lebo podaktorí aj tí, ktorí podpísali napríklad zvolanie tejto mimoriadnej schôdze, prispeli k tomu, že o dva roky skôr začal SMER vládnuť. Preto sme v ťažkej situácii. A na to netreba zabudnúť. Pán poslanec Jarjabek, viete, môžete spomínať minulosť, ale keď už ju spomínate, tak vy ste boli pri tom, keď HZDS začalo valcovať, bohužiaľ. A mohol by som v tom pokračovať, však si pamätáme, keď sme tu sedeli vtedy spolu. Pán poslanec Martvoň, hovoríte, že žiadne argumenty opozícia nedáva. No, prepáčte, ale potom ani mňa ste nepočúvali. Ja tu nešibrinkujem, a to aj pánovi Jarjabkovi hovorím, žiadnymi inými číslami ako oficiálnymi zo štatistických údajov. To znamená, že ja som nespomenul ani to, o koľko miliónov prišla alebo môže prísť, povedzme, náš rozpočet ohľadne cétečka. To ste odo mňa počuť nemohli. Ak ste to počuli, tak ste asi boli niekde inde. Spomínate tu WikiLeaks, prepáčte, ale hovorte o vašej zodpovednosti, hovorte o tom, že za vašej vlády za jeden rok o 25 % sa zvýšilo zadlženie nemocníc. Nemôžete obviňovať opozíciu za to, čo ste spôsobili vy, nehovoriac o tom, že, keď už hovoríte, čo sme robili my, my sme napríklad za ministrovania pána Zajaca zastavili privatizáciu nemocníc. Už teda mohol by som takto pokračovať, čo všetko tak bolo. Ale, prepáčte, to, čo sa robí momentálne, napríklad to je najnovšia vec, že ak idete k odbornému lekárovi, tak nemôžete už napríklad ísť a nechať si urobiť, povedzme, krvný obraz u svojho, povedzme, obvodného, lebo buď idete najprv k odbornému, vypýtate si papiere... (Prerušenie vystúpenia časomerom.)
Svrček, Miloš, poslanec NR SR (2023-02-02):
Ďakujem pekne za slovo. Ako iste viete, v Ústave Slovenskej republiky sme cca asi pred dva a pol rokmi zakotvili ústavné právo na rodičovskú penziu alebo rodičovský bonus a minulý rok sa aj schválila k tomu podústavná zákonná norma, ktorá riešila práve túto oblasť. Nástrojom realizácie uvedeného ústavného práva sa od 1. januára 2023 stal rodičovský dôchodok, ktorý patrí rodičom detí, ktoré boli v rozhodujúcom období dôchodkovo poistené. Právna úprava rodičovského dôchodku v zákone o sociálnom poistení však neumožňuje priznanie rodičovského dôchodku poberateľom starobného dôchodku, poberateľom invalidného dôchodku vyplácaného po dovŕšení dôchodkového veku a poberateľom výsluhového dôchodku vyplácaného po dovŕšení dôchodkového veku, ktorých deti neboli v rozhodujúcom období dôchodkovo poistené, avšak boli zúčastnené na výsluhovom zabezpečení podľa zákona o sociálnom zabezpečení policajtov a vojakov. Vzhľadom na to, že Ústava Slovenskej republiky pri ústavnom práve na asignáciu časti uhradenej platby spojenej s účasťou na systéme primeraného hmotného zabezpečenia v starobe nerozlišuje, či je platba spojená s touto účasťou uhrádzaná v rámci systému sociálneho poistenia alebo systému výsluhového zabezpečenia, navrhujeme spolu, spoločne s kolegom poslancom pánom Lukáčom právnu úpravu vzniku nároku na rodičovský dôchodok podľa zákona o sociálnom poistení aj z titulu účasti dieťaťa poberateľa dôchodku po dovŕšení dôchodkového veku na výsluhovom zabezpečení. Detailnejšie k tejto úprave vysvetlím v rámci otvorenej rozpravy.
Oravec, Richard, poslanec NR SR (2011-12-13):
Na verejné hlasovanie o návrhu na opakovanú voľbu člena Rady Rozhlasu a televízie Slovenska bolo vydaných a poslanci si osobne prevzali 139 hlasovacích lístkov, teda na voľbe bolo prítomných 139 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na opakovanú voľbu člena Rady Rozhlasu a televízie Slovenska všetci poslanci odovzdali hlasovacie lístky. Zo 139 odovzdaných hlasovacích lístkov bolo 62 neplatných a 77 platných. Podľa platných hlasovacích lístkov overovatelia zistili, že - za Ľubomíra Lintnera hlasovalo za 61 poslancov, proti 3 poslanci, zdržalo sa 13, - za Bernadetu Tokárovú hlasovalo za 11 poslancov, proti 25 poslancov, zdržalo sa 41. Na voľbu člena Rady Rozhlasu a televízie Slovenska je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní nebol za člena Rady Rozhlasu a televízie Slovenska nikto zvolený . Overovatelia poverujú svojho člena Richarda Oravca oznámiť výsledky hlasovania Národnej rade Slovenskej republiky. Ďakujem pekne.
Bugár, Béla, podpredseda NR SR (2018-11-27):
Ďakujem. Otváram rozpravu. Konštatujem, že do rozpravy som dostal písomné prihlášky, za klub Ľudová strana Naše Slovensko pán poslanec Schlosár a okrem toho sa ešte hlási pán poslanec Mazurek, pani poslankyňa Grausová a pani poslanci Mora, Drobný a Mizík. Predtým ešte o slovo sa hlási pán navrhovateľ. Pán predseda Národnej rady, máte slovo.
Laššáková, Jana, podpredsedníčka NR SR (2015-09-25):
Na vystúpenie pána poslanca nie sú faktické poznámky. Pán poslanec, máte rozdaný pozmeňujúci návrh, ktorý ste prečítali? Je už rozdaný? (Reakcia spravodajcu.) Dobre, dobre. Ďakujem pekne. Takže nie sú faktické poznámky. Teraz dávam možnosť prihlásiť sa do rozpravy ústne. Pán poslanec Kuffa. Končím možnosť prihlásiť sa do rozpravy ústne. Nech sa páči, pán poslanec, máte slovo.
Laššáková, Jana, podpredsedníčka NR SR (2013-12-18):
Nech sa páči, pán poslanec Viskupič.
Klus, Martin, podpredseda NR SR (2019-11-27):
Ďakujem pekne spoločnému spravodajcovi pánovi poslancovi Kvorkovi a poprosím, aby zaujal miesto navrhovateľa, á, pardon, gestora, spravodajcu. Takže v tejto chvíli máme písomne prihlásených troch poslancov, pána poslanca Fecka za poslanecký klub OĽANO a potom máme dve písomné prihlášky, pani poslankyňu Zemanovú a pána poslanca Simona. Takže nech sa páči, pán poslanec Fecko.
P. Hrušovský, predseda NR SR: (2003-10-29):
V. Tkáč, poslanec: ... že ten prvý pilier má byť na stole spolu s pilierom druhým. A stala sa tá pochybná vec, ktorá sa dá ťažko odôvodniť, že kým 24. septembra sme my schválili tento zákon, ktorý pán prezident vrátil, a 9. októbra tento zákon odišiel po legislatívnych úpravách do kancelárie pána prezidenta, už 3. októbra sme mali na stole zákon o dôchodkovom sporení, ktorý obsahuje 64 zásahov do zákona, ktorý až o 6 dní nato odišiel pánovi prezidentovi na podpis. To skutočne pri tej tripartite sociálnych, legislatívnych zásahov, že platia tri zákony na to isté, vlastne je ďalším jedným z argumentov, ktorý hovorí o tom, že sme mohli v novembri mať tieto zákony na stole naraz. Mohli sa vyladiť systémové väzby medzi týmito zákonmi a mohli sa určiť aj ekonomicko-finančno-sociálne parametre vymeriavacích základov aj vo väzbe na celkové zaťaženie odvodov daní v súvislosti s daňovou reformou. Nič by sa nebolo stalo. Tretia zásadná oblasť – a to pán prezident tam uvádza – je otázka týkajúca sa implementácie zákona. Šesťdesiat dní na uvedenie tohto zákona pri miliónoch rozhodnutí, ktoré treba prešetriť, ktoré treba nastaviť cez softvérové vybavenie, cez výkon Sociálnej poisťovne, je príliš málo. Zároveň sa do Sociálnej poisťovne vnáša sedem nových fondov. Bude treba zabezpečiť... (Ruch v sále.) Pán predseda, poprosím vás o...
Hlina, Alojz, poslanec NR SR (2014-04-03):
Dokedy to chcete mať, prosím vás, tento človek načo je tu postavený? Načo, povedzte mi, v čom je zmysel, v čom je prínos toho človeka o tejto téme? Do každého tu uráža, čo, povedzte mi jeden rozumný dôvod prečo. Jeden jediný, jeden jediný. A prečo to hovorím, toto finančné vyjadrenie? Lebo viete, čo on tu minule splietal, a to je ten ich svet. To je svet týchto zákerných úbožiakov, že univerzita to prenajala a mohla brať dotácie, to je presne ten ich svet, prosím vás, ľudia moji zlatí, pochopte to už, táto krajina je v ohrození! V tejto krajine naberajú na moci takíto ľudia, ktorým nestačí takýto exaktný výpočet, v čom je rozdiel? Lebo ich svet je, že budú brať dotácie. Prosím vás, pochopte to, takto sa žiť nedá! Oni takto chcú žiť aj takto žijú. Túto krajinu ničia, ničia jak tie stromy, len prosím vás, nedovoľte im to, nedovoľte im to, naozaj im to nedovoľte, lebo tento svet, táto krajina patrí ľuďom, ktorí niečo dokážu, nie, ktorí niečo zničia! Rozumiete? Prosím vás, vie, kde má zaťať. Môj otec bol alkoholik, vie, kde má zaťať, vie, jak ma má vyprovokovať. Prosím vás, my sme na salaši, tam boli, z vysokozdvižnej plošiny sme bandážovali tie stromy asi šesť, sedem rokov dozadu. Máme fotky, odborne to robili, bandážovali sme. Nájdite mi jedného blázna, ktorý to zaplatí! My sme v tých porastoch z vysokozdvižnej plošiny chodili bandážovať korene, prosím vás pekne, viete, čo to je? Preto som na to citlivý, preto som, prepáčte mi to. Konáre, prepáčte mi to. Preto som na to citlivý, som na to citlivý. A raz tam na tej farme bude, môžte ovplyvňovať, koľko chcete, či bude zmluva, či zrušte, mne to je. Raz tam bude aj cintorín nechcených stromov, raz tam bude aj cintorín nechcených stromov. Všetky stromy tam budú, čo sú tam teraz, tam budú, všetky. Keby pustili tam vás, prosím vás, už, nejdem. Vie, kde má pritlačiť, vie a skúša a pokúša. Poprosím ľudí, ktorí sú zodpovední aj za chod tohto parlamentu, nájdite mi jeden jediný dôvod, načo je potrebné, v čom je cena, v čom je význam týchto vyjadrení, ktoré tu ten človek splieta. Každým jedným príspevkom sa zhovaďuje čoraz viac, ale jemu nestačí, jemu to nevadí, on ide a ide a ide jak šrúba a potom potrebuje si do niekoho pichnúť. Prosím vás, na moje stromy si nešiahajte, dobre? Na mňa sa vy nenavážajte, dobre? Nenavážajte, upozorňujem, upozorňujem. (Reakcia z pléna.) Prosím vás, takým truhlíkom. (Reakcia z pléna.) K zákonu, to s tým súvisí. Ľudia majú možnosť ísť na jedno stredisko, ktoré je pre nich otvorené bezplatne, môžu tam ísť a môžu vidieť, ako rastú stromy. Tak o to, som citlivý, keď sa mi tu niekto do toho naváža, prosím vás. Som na to citlivý. Úbohosť. Čo ešte potrebujete počuť? Jak mám, aké mám záverečné slovo povedať k tejto veci? Čo ešte potrebujete počuť? Džugašvili, prosím vás, viete čo, vy ste sa tu nasedeli... (Prerušenie vystúpenia predsedajúcou.)
Bugár, Béla, podpredseda NR SR (2017-09-08):
Ďalej v rozprave vystúpi pán poslanec Kollár. Nech sa páči, máte slovo.
J. Paška, poslanec: (2002-06-18):
J. Migaš, predseda NR SR: Tak, poprosil by som, ale nevidím, že by telefonovali páni poslanci, zdá sa mi, že to je skôr na balkóne. Poprosil by som novinárov aj hostí, ktorí sú na balkóne, aby netelefonovali počas rokovania Národnej rady. Toto pravidlo sa vzťahuje na hostí aj na novinárov, ktorí sú v rokovacej miestnosti. Nech sa páči, pán poslanec Osuský.
Gröhling, Branislav, poslanec NR SR (2024-01-11):
Ondrej, ďakujem veľmi pekne za tvoj príspevok. Oni sa vždy tie príspevky veľmi dobre počúvajú, pretože hovoríš faktické, hovoríš k veci a ja súhlasím a asi všetci, tak ako tu sedíme, vidíme tú realitu, ktorá sa deje, že už štvrtý deň prebieha v pléne Národnej rady diskusia k skrátenému legislatívnemu konaniu k tejto novele Trestného zákona a už štyri dni tu vystupuje jeden opozičný poslanec za druhým a všetci kladieme tú istú otázku, že aký je dôvod skráteného legislatívneho konania, ktorý stále nebol nikým tu vysvetlený či už z vlády, alebo v rámci koaličných poslancov a už štvrtý deň tu všetci my opoziční poslanci predkladáme jeden argument za druhým, prečo nie sú splnené tieto podmienky, podmienky na skrátené legislatívne konanie. A štvrtý deň tu zástupcovia vlády a koalície okrem toho úvodného slova, ktorý sme tu počuli a myslím si, že to bol jeden vstup pána ministra Suska potom ešte nejaká faktická poznámka, tu všetci držia nejaký bobrík mlčanlivosti a potom si premiér na úrade vlády ohlási tlačovku. V rámci tejto tlačovky povie, že v pléne parlamentu opozícia nemala ani jeden príspevok k skrátenému legislatívnemu konaniu. Tak ja neviem, že či tu žijeme v nejakých paralelných realitách, a tak odkazujem pánovi premiérovi, že nech si vypočuje ten tvoj príspevok, ktorý bol faktický, ktorý bol k veci, ktorý presne hovoril, aké sú problémy a čo môže nastať. Pretože o tom tu rokujeme už štvrtý deň, toto si asi nikto nevšimol a koaliční poslanci alebo členovia vlády, ale aj sám pán premiér nemá odvahu sem prísť a diskutovať s nami preto, lebo nemáte absolútne žiadne argumenty. My tu sedíme takýmto spôsobom a budeme informovať verejnosť a budeme informovať všetkých, aký je ten problém a budeme v tom pokračovať aj ďalej.
Hrnčiar, Andrej, podpredseda NR SR (2016-10-26):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Jurzyca.
P. Frešo, poslanec: (2009-03-10):
Takže vás veľmi pekne poprosím, vážená pani poslankyňa, alebo presvedčte aj pani ministerku, vystúpiť môže kedykoľvek, aby nám povedala zoznam poslancov vládnej koalície, ktorí stoja za sociálnymi podnikmi. Ten dôvod je veľmi jednoduchý, lebo podobnými slovami, akými ste teraz obhajovali sociálne podniky, že však tie peniaze sú iba zálohované, sa vrátia, tak takisto peniaze isté sa mali vrátiť z Privilégia, všetci ste nás tu presviedčali o tom, ako je to transparentné, čisté. Dodnes sa tak nestalo. Naopak, je tam súd za trestný čin. To znamená, že máme veľa dôvodov nedôverovať tomu. Myslím si, že by bolo veľmi správne, keby ste povedali zoznam poslancov, ktorí stoja za sociálnymi podnikmi, tak, aby si opozícia mohla urobiť obraz, pre koho tieto sociálne podniky sú skutočne sociálne. Na záver mi nedá nedodať, že celé vaše vystúpenie bolo vlastne odpútavaním pozornosti od témy naozaj radikálneho zásahu voči úsporám obyvateľov v druhom pilieri, ktorý je tu dnes v skrátenom legislatívnom procese. Myslím si, že by sme sa mali vrátiť naspäť k tejto téme, aby sme skutočne slobodne a zodpovedne rozhodli o tom, či pôjdeme cestou obrovského ekonomického hazardu zoči-voči peniazom sporiteľov v druhom pilieri, alebo naozaj vrátime tento zákon naspäť vláde, nech donesie taký návrh, ktorý bude zodpovedný voči... (Prerušenie vystúpenia časomierou.)
Bugár, Béla, podpredseda NR SR (2010-12-15):
Na vystúpenie pána poslanca s faktickými poznámkami šiesti. Končím možnosť sa prihlásiť do faktických poznámok. Pán poslanec Krnáč, nech sa páči.
Bugár, Béla, poslanec NR SR (2014-05-30):
Ďakujem za slovo. Súhlasím s pani poslankyňou Žitňanskou. Je to nebezpečná novela a, samozrejme, takto bude aj krokom späť. Je nebezpečná novela aj obsahom, aj výkonnými predpismi, ktoré potom, samozrejme, budú prichádzať. Čo sa týka obsahu, viete, tu sa cituje, že ako majú alebo ako sa majú vykonávať previerky. No nie tak, ako je to tam napísané. Vážení kolegovia, vy necítite hrozbu týchto previerok ako prostriedku na povedzme prerobenie justície na obraz jednej strany? Strany, ktorá napadla vtedy zmeny, ktoré boli urobené počas Radičovej vlády na Ústavnom súde? Ústavný súd im nevyhovel. Čo sa týka, dá sa povedať, vykonávacieho predpisu, však Ústavný súd fakticky odobril verejné rokovania. Keby nebolo verejného rokovania, dnes už možnože Harabin by bol zvolený. Takže ja si myslím, že tento zákon takto neočistí súdnictvo. A nakoniec týmto zákonom ešte sa dosiahla ďalšia vec. Nevidíte, čo sa tu robí? Medzi opozíciou sa navzájom kritizujeme a SMER je ticho. Rozdeľuj a panuj! Tomu ste fakticky dali váš podpis.
Matovič, Igor, poslanec NR SR (2018-10-24):
Pán minister, hovorili ste, že som hovoril, že teda toto je čisto peklo, toto nie je cesta do pekla, toto je peklo, ja som naozaj v tej veci citoval vašu predchodkyňu, ministerku spravodlivosti, ktorá sa takto vyjadrila o návrhu, myslím, teda ktorý predkladá pán poslanec Gál, váš koaličný partner, predpokladám, teda že asi s ním súhlasíte, asi by takéto niečo nepredkladal bez, bez súhlasu rezortného šéfa, takže. Pardon. Pán poslanec Madej zo SMER-u. Takže citoval som pani ministerku, ja si to takisto myslím, že to nie je cesta do pekla, toto je už naozaj prítomnosť pekla, lebo zároveň, keď sa takéto niečo deje v čase, kedy zo súdu zmizne 300 strán akurát v Kočnerovej kauze, to znamená, že naozaj, že to tá spravodlivosť vo vašich rukách sa rúca a vy jej asi zrejme nechcete nejako napomôcť, lebo ja som nezaregistroval z vašej strany nejakú takú iniciatívu, že tak poďme si skúsiť sadnúť na dva dni, na tri dni, to je jedno, poďte vy navrhnúť ľudí, pome my navrhnúť ľudí, vy ste iba dopredu vždy hovorili o tom, 90 ľudí sa určite nedokáže zhodnúť na nejakých menách. Ale vy ste sa ani raz nepokúsili. Keď ste aj popierali teda, že Veronika niekedy u vás bola na ministerstve, dobre, ospravedlnili ste sa, fajn, berem, my sme aj vtedy hovorili o tom, že toto je naša kľúčová podmienka, ktorú vyžadujeme, ale stále aj vtedy ste hovorili v júni, že to sa nenájde tých 90 hlasov, ale ani raz som nezbadal od vás iniciatívu, tak skúste dať nejaké mená do pľacu, my dáme nejaké mená do pľacu a pome odskúšať, či sa naozaj nenájde tá deväťdesiatka. Iba ste strašili, strašili, strašili, dotiahli sme to do stavu, že naozaj, že čas sa kráti, že už veľa času nemáme, a teraz v časovej tiesni a ešte, ako povedal Ondro Dostál, proti noci teraz rýchlo v rúške, teda pod rúškom tmy odhlasujeme de facto ovládnutie Ústavného súdu, lebo sme to jednoducho vzdali, aby to bola naozaj nezávislá inštitúcia, výkladná skriňa spravodlivosti.
Laurenčík, Milan, podpredseda NR SR (2020-06-09):
S reakciou pán poslanec Milan Kuriak.
Muránsky, Peter, poslanec NR SR (2011-09-08):
Ďakujem. V rozprave nevystúpil žiaden poslanec, preto, prosím, dajte podľa § 73 ods. 3 písm. c) navrhujem postúpiť návrh zákona do druhého čítania.
Kollár, Boris, predseda NR SR (2020-07-07):
Ďakujem. Pre objektivitu možno by bolo veľmi korektné z vašej strany, keby ste prečítali aj vaše vyjadrenia pri obhajobe Andreja Danka. Ďakujem pekne. A teraz, ak nie je nikto prihlásený, rád by som teda... (Prerušenie vystúpenia predsedajúcim.)
Novotný, Viliam, poslanec NR SR (2014-04-01):
Ďakujem pekne. Ja som pozorne počúval stanovisko pána poslanca Nagya a možno niekoľko mojich poznámok. Nejdem sa s ním sporiť, ale rád by som možno aj na nejakých faktoch, ale aj tak trochu politicky povedal, ako to vidím ja a stotožňujem sa s navrhovateľmi tohto poslaneckého návrhu zákona. Môže sa MOST-u – HÍD aj mne, aj Ľudovi Kaníkovi páčiť delenie odvodov na dôchodky na 9 a 9 percent. A myslím si, že keby to tak bolo zostalo, bolo by to určite správne. Na druhej strane rozumiem ale aj argumentom a pozorne počúvam aj to, čo hovoria kolegovia zo SMER-u, že existujú problémy v Sociálnej poisťovni, o ktorých vieme aj my, ktoré vznikajú v priebežnom pilieri, a preto prišli aj s takým návrhom, aby sa teda znížil odvod do druhého piliera. To je politická realita. A teraz už budem hovoriť v politickej rovine. To je politiká realita. Ja si myslím, že Slovensko potrebuje druhý pilier. O tom som presvedčený. Ale myslím si tiež, že bude stabilný len vtedy, keď sa na tom dohodneme od prava do ľava, od stredu doľava aj doprava. Čiže musíme sa na tom dohodnúť všetci. Keď SMER ako najsilnejší subjekt v tomto parlamente hovorí, že si vie predstaviť ústavnú, a hovoril to v auguste 2012, ústavnú ochranu druhého piliera, tak ja si myslím, že je našou povinnosťou ako politikov nájsť taký konsenzus, aby bol zachovaný druhý pilier, prípadne aby sme priebežne vedeli do tohto druhého piliera zvyšovať pomer šetrenia občanov, ktorí si v ňom chcú šetriť. Toto nie je ústup z pozícií. Toto je len vnímanie reality. Pretože ak by sme boli zostali tvrdošijne, ak zostaneme tvrdošijne na pozícii 9 : 9, môže sa nám stať, že nejaký politický voluntarista, nemusí to byť Robert Fico, niekto, kto príde po ďalších voľbách alebo ďalších voľbách, nakoniec znárodní celý druhý pilier a nebude z neho nič. Preto je dôležité podporiť tento ústavný návrh zákona.
Herák, Ján, poslanec NR SR (2020-04-28):
Ďakujem za slovo, pán predseda, predsedajúci. Pán Mazurek, vy sa vyjadrujete na pani ministerku kultúry, ja ju nebudem, samozrejme, obhajovať, ja som si veľmi dobre prečítal ten obsah článku. Je mi teraz jasné, že teraz budete z toho článku alebo z obsahu dlho čerpať a ťažiť, uvidíme dokedy. Pán Mazurek, nalejme si čistého vína. V roku 2010 ste boli právoplatne odsúdený. Táto informácia, informácia tu už bola teda viackrát. Bol vám zbavený mandát, pokuta vo výške 10 tisíc-eur, máte rasistické poznámky na adresu Rómov, nevieme dokedy, z tohto jedine vy môžte ťažiť. Veľmi detailne som si prečítal list vášho spolužiaka zo základnej školy. Rázne spochybňujete holokaust, spochybňujete aj Európsku úniu, ale nás neoklamete, mňa teda určite nie ani voličov OĽANA. A čo chcem ešte povedať, viete, ak sa zmení myslenie ľudí, zmenia sa aj oni sami. To sa môže u rómskych detí udiať úplne pokojne, však aj vy ste mali niekedy na strednej dlhé vlasy po pás a dnes nepotrebujete, aby urýchlene otvorili kaderníctva. Ja som sa niekde dočítal v článku, reportáži od vášho spolužiaka zo strednej školy, že ste, že ste stále tvrdili, okrem popierania histórie, a to, že nezáleží na tom, kto má aké vzdelanie. No, keď vás tak počúvam, veruže záleží. (Potlesk.) Pán Mazurek, opakujem, nás určite neoklamete. Čerpáte len z informácií, ktoré si dočítate na internete, ale treba používať aj ratio. (Potlesk.)
Kollár, Boris, predseda NR SR (2022-04-28):
Na pána poslanca evidujem 19 faktických, 20 faktických poznámok. S prvou vystúpi pani poslankyňa Vaľová, nech sa páči, máte slovo, pani poslankyňa.
Šimečka, Michal, podpredseda NR SR (2024-02-23):
Ďakujem pekne. Pán poslanec Bartek.
Herák, Ján, poslanec NR SR (2020-09-23):
Ďakujem pekne, opäť zareagujem na pána poslanca Mazureka, aj keď teda veľmi nerád, ale teda poďme k meritu veci. Začal by som asi tak, pán Mazurek, že vy ste jeden obrovský demagóg. Skutočne, pri všetkej úcte, vy ste taký demagóg, vy tak klamete spoločnosť a verejnosť! A vyjadrím sa len k tomu fondu vzájomnej pomoci. Vy máte informácie, ako to celé naozaj prebehlo? Ako to vôbec celé vzniklo? My všetci sme sa zhodli, poslanci za OĽANO, akým spôsobom budeme pomáhať ľuďom, ktorých postihla kríza alebo teda skrz COVID-u-19 stratili prácu. Len chcem ešte raz dať na správnu mieru. To bolo hlasovanie v našom klube a keby bola nadpolovičná väčšina u nás, že by, že by sme to nepodporili, tak by sme sa potom vôbec nejakým spôsobom nepripisovali alebo nezahlasovali za ten fond vzájomnej pomoci. A mimochodom, my poslanci za OĽANO a viem, že aj, aj iní poslanci z koalície prispeli viackrát. My osobne za OĽANO sme prispeli každý mesiac istou sumou počas troch mesiacov. Vy ste koľko prispeli, pán Mazurek, keď sme pri tom? Koľko ste vy prispeli? A okrem iného ja sa pohybujem 14 rokov a zastupujem občianske združenie, kde som štatutárom. Okrem toho, že sme prispeli každý mesiac nejakou sumou počas troch mesiacov, my prispievame aj iným, pomáhame konkrétnym rodinám. Čiže nezavádzajte, prosím vás, a nevravte, že ten fond vzájomnej pomoci je nášho premiéra. Čo máte pocit, že on si zoberie z toho fondu a ide si niekde na nákupy alebo ryžuje? Však to je, pri všetkej úcte, vy klamete spoločnosť a takto zavádzate. Prepáčte, ale to je, to je z hľadiska veriaceho, čo som ja veriaci, to je, to je hriech. Nerobte to, prosím vás, pán Mazurek! A keď sme ešte pri tej druhej veci, ste sa zmienili o znižovaní platov. Áno, vy ste to dali alebo teda, ak sa nemýlim, pán Kotleba to dal ako procedurálny návrh. To nie je legitímne. To sám dobre viete. To ste si len zvýšili váš mediálny kredit, len aby ste upozornili na všetkých, poďme si znížiť platy. Čiže len pre vašu verifikáciu a pre overenie... (Prerušenie vystúpenia časomerom. Výkriky z pléna.)
Pčolinský, Peter, podpredseda NR SR (2023-06-13):
S faktickou poznámkou chce reagovať pán premiér. Môžte od pultu.
Viskupič, Jozef, poslanec NR SR (2014-10-23):
Ďakujem, pani predsedajúca. Jožko, pri všetkej úcte k tvojim znalostiam odvodov a podobne, ja chcem, neviem, či to tam nezaznelo dostatočne jasne, tak to zopakujem: My nerobíme to, že rozširujeme, pretože v momentálnom stave, to, čo ty by si chcel urobiť, urobiť môžeš, pretože my máme za to iba, aby sa rozšírila tá oblasť. Teraz sú definované nasledovne, čiže oblasť rekreačného, vzdelávacieho a športového vyžitia môže a kultúra odtiaľ vypadla. Čiže my robíme iba to, aby súčasný právny stav sa rozšíril, preto tam sa dopĺňa za to slovko alebo aj nepeňažné plnenie vo forme príspevku na kultúrny program. Čiže momentálny právny stav je, že rekreačné, vzdelávacie a športové vyžitie áno a kultúrny program odtiaľ vypadol. Ja by som chcel, aby ten kultúrny program tam bol opäť zaradený. Ďakujem.
Budaj, Ján, poslanec NR SR (2016-04-26):
Ďakujem pekne. Pán minister, máte pravdu, že obrana štátu nie je ani opozičná, ani koaličná. To ste povedali ešte pred obednou prestávkou a verím, že všetci prítomní si to tuná pamätajú. Ja len dúfam, že tento názor nebude na prekážku vášho pôsobenia vo vláde, tretej vláde Roberta Fica. Zatiaľ ste jediný člen vlády, čo vidí na prvom mieste záujem štátu a až potom záujem koalície či záujem nejakej strany tejto koalície. Blahoželám vám k tomuto videniu a prosím, prezraďte aj svojim kolegom z vlády, že zatiaľ čo parlamentári naozaj občas riešia aj politiku strán a politiku koalície, opozície, ministri by mali byť sluhami štátu. A ďakujem a teším sa na budúcu spoluprácu.
Laššáková, Jana, podpredsedníčka NR SR (2014-01-29):
Dobre.
Hrušovský, Pavol, podpredseda NR SR (2010-12-14):
Hlasujeme, páni poslanci, o horšom návrhu, o ktorom máme rozhodovať. (Hlasovanie.) 140 prítomných, 60 za návrh, 67 proti, 13 sa zdržalo. Neschválili sme bod 4 zo spoločnej správy. Ďalší návrh.
Hrnčiar, Andrej, doterajší podpredseda NR SR (2020-03-20):
Pán poslanec Eduard Heger.
B. Bugár, podpredseda NR SR: (2002-03-14):
(Hlasovanie.) Prítomných je 86 poslancov, za 80, zdržalo sa 5, nehlasoval 1. Konštatujem, že tento návrh sme tiež prijali. Nech sa páči.
Sopko, Miroslav, poslanec NR SR (2016-12-06):
Ďakujem za slovo, pán predsedajúci. V nadväznosti na vystúpenie pána poslanca Poliačika si dovolím tak trošku možno metaforicky. Vláda sa môže akokoľvek snažiť obviazať, ošetriť v tomto prípade deklaráciou mokvajúcu ranu na svedomí nás všetkých, avšak takéto riešenie nemôže tú ranu žiadnym spôsobom vyliečiť, pretože veľmi rýchlo presiakne sekrétom, ktorý sa z nej bude tlačiť von dovtedy, kým neodstránime všetky alibistické náplasti a konečne nevydezinfikujeme tú starú ranu, ktorá rozvracia predstavy občanov o právnom štáte v tejto republike. Ďakujem.
J. Chrbet, minister životného prostredia SR: (2009-02-05):
Medzi priority ministerstva v oblasti odpadového hospodárstva patrí aj naďalej podpora separovaného zberu v obciach, mestách, zlepšenie logistiky systémov separovaného zberu v závislosti od miestnych podmienok a zvyšovanie zapojenia občanov do separovaného zberu zlepšovaním informovanosti o separovanom zbere a zhodnocovaní odpadov. Možnosť zaviesť zálohovanie niektorých jednorazových nápojových obalov je zakomponovaná aj v súčasnom platnom zákone o obaloch, aj keď táto možnosť sa v praxi nerealizuje. V predpokladanom návrhu zákona o obaloch si ministerstvo ponecháva možnosť... (Vystúpenie prerušené predsedajúcim schôdze.)
Danko, Andrej, podpredseda NR SR (2024-04-23):
Ďakujem. Pokračujeme v rozprave, pán poslanec Dostál.
Přidal, Alojz, poslanec NR SR (2014-07-09):
Ďakujem, dobre, budem pokračovať...
Viskupič, Marián, poslanec NR SR (2020-07-14):
Ďakujem pekne. Pán minister, ďakujem pekne za vaše vystúpenie. No, ja trošku si dovolím nesúhlasiť. To až do 5 000 vytvára, áno, priestor, že od takmer nič po 5 000 a v podstate to je forma vytvárania proste, nechcem povedať že korupcie, ale takej tej možnosti, že aká vysoká tá pokuta bude. Že toto nie je úplne, úplne dobrý spôsob, radšej skúsme nájsť takú tú fakt že nižšiu sumu, možno fakt tá, ktorá tam je teraz a tej sa povedzme striktne držme, že príde mi to ako také efektívnejšie a nevytvárajúce priestor na možnú šedú zónu. Ďakujem.
Brixi, Otto, poslanec NR SR (2014-07-01):
Ďakujem pekne. Kolegyne, kolegovia, ja len v krátkosti k meritu vecí, ktoré indikoval pán poslanec Hlina. V každom štandardnom stavebnom konaní existuje aj postavenie tzv. účastníka konania, kde ktokoľvek, kto ide v jeho blízkosti robiť stavbu, objekt, vykonávať zmenu účelu stavby, tak voči takýmto veciam sa má samotný účastník konania právo vyjadriť, vzniesť námietku a povedať mu, či s takýmto, s takouto zmenou, s takouto výstavbou súhlasí, a môže poukázať na to, čo takáto výstavba môže priniesť jemu v prípade bytov, nebytových domov, domov, či a ako môže zmeniť samotný komfort jeho života. Ja by som veľmi rád upozornil na to, že toto nie je nič vo svete neobvyklé, ak sa zákonodarca solidárne pýta ľudí, ktorí bývajú v najtesnejšej blízkosti samotného – zmeny, nadstavby, stavby, výstavby akéhokoľvek objektu, či s takýmto objektom súhlasia a ako sa môže zmeniť komfort ich života. To je presne to, čo povedal pán poslanec Petrák. Áno, môže dôjsť k rôznym situáciám, kedy stavebník nie je schopný ukončiť dielo. Môže dôjsť k situáciám, že stavebník si objedná stavebnú firmu, ktorá nie je odborne spôsobilá, máme na trhu stavebné firmy rôzne, ktorá nie je odborne spôsobilá dielo zhotoviť tak, aby nepoškodila samotných ľudí, ktorí bývajú o podlažie nižšie. Mne sa to stalo koniec-koncov aj v jednom mne blízkom prípade, kedy sa robila nadstavba zhodou okolností ale v bytovom dome, kde bol vysielač, a po, stavba bola urobená tak, že sa prepadla, prepadla časť strechy medzi, medzi nadstavaným podlažím a medzi podlažím, ktoré bolo na 11. poschodí, a to iba z toho dôvodu, že nebol dodržaný technický postup pri samotnej výstavbe. Ja trvám na tom, akýkoľvek tento zákon nedostatok má, že samotný občan má právo posúdiť a má právo vyjadriť svoj názor, čo sa bude nad jeho hlavou diať a aký to bude mať dopad nielen naňho, ale aj na jeho susedov. Ďakujem pekne.
Pčolinský, Peter, podpredseda NR SR (2023-02-14):
S reakciou na faktické poznámky pán poslanec Tomáš.
Šeliga, Juraj, podpredseda NR SR (2020-07-09):
Ďakujem. Pán poslanec Kuffa.
Fronc, Martin, poslanec NR SR (2012-09-20):
Len tri vety ako. Pán minister, ďakujem za odpoveď, korektnú odpoveď. Chcem vás požiadať, keďže ste to vyjadrili, aby túto myšlienku nepustili, ako sa hovorí, k vode a aby ste ju ďalej, sa pokúsili s ňou čosi urobiť s tým, že zase ja poviem, že budem to sledovať obdobne, ako to robil kedysi Cato v rímskom senáte, a po čase sa znova na to opýtam. Ďakujem pekne.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 124 poslancov, za 87, proti žiadny, zdržalo sa 37. Konštatujem, že Národná rada sa uzniesla, že tento návrh prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Jurinová, Erika, podpredsedníčka NR SR (2012-10-17):
Ďakujem, pán poslanec. Chcete reagovať? Nech sa páči, pán Zajac.
Podmanický, Ján, poslanec NR SR (2020-12-03):
Takže ak je toto pravda, pán podpredseda, tak je to naozaj veľmi, veľmi vážna vec a sám, poznám vás ako človeka rozvážneho, by ste mali zvážiť, že takto to ďalej ísť nemôže.
P. Paška, predseda NR SR: (2008-02-14):
(Hlasovanie.) 129 prítomných, 78 za, 1 proti, 50 sa zdržalo. Konštatujem, že sme schválili vládny návrh zákona o komoditnej burze a o doplnení zákona č. 145/1995 Z. z. o správnych poplatkoch. Poprosím teraz pána poslanca Madeja, aby uvádzal v druhom čítaní hlasovanie o vládnom návrhu zákona, ktorým sa dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov , ktorý prerokúvame v skrátenom legislatívnom konaní (tlač 553).
Pellegrini, Peter, predseda NR SR (2023-12-19):
Pán poslanec, len aby bolo isté, ja nikomu nič neuberám. Pán spravodajca navrhol postup, Národná rada väčšinou poslancov sa rozhodla, že takto bude postupovať, nie ja osobne, aby bolo jasné, áno? Pán spravodajca riadil hlasovanie, ja som ho len uvádzal a jednoducho Národná rada rozhodla väčšinou poslancov demokraticky hlasovaním, že jednoducho takýto postup zvolí a takto to bude. Takže neviem, čo máte, aké pochybnosti. Pán poslanec Jakab.
Antal, Peter, poslanec NR SR (2019-09-11):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, ktoré neboli vyňaté na osobitné hlasovanie. Gestorský výbor odporúča hlasovať spoločne o bodoch spoločnej správy č. 1 až 15, 17 až 18, 20 až 26, 28 až 39, 41 až 46, 48 až 55, 57 až 75, 77 až 79, 81 až 92 , 94 až 96, 98 až 110, 112 až 117 hlasovať spoločne s návrhom gestorského výboru uvedené body schváliť.
Blcháč, Ján, poslanec NR SR (2022-11-30):
Ďakujem pekne za slovo. (Doznievanie vystúpenia predrečníka mimo mikrofónu.) Keď dovolíte, pán kolega Mičovský, vážený pán podpredseda, práve mi volala pani riaditeľka našej nemocnice s poliklinikou MUDr. Ivana Stodolu v Liptovskom Mikuláši, ktorá nám pred asi hodinou oznámila, oznámila obmedzenie, obmedzenie činnosti nemocnice od zajtra. Od zajtra. To sa napĺňajú tie slová, ktoré, a dátumované je to, chcem povedať, v piatok 25. novembra, ale poslali to dnes, lebo ešte mali nádej, že sa niečo udeje, že dva dni parlament... (Reakcie z pléna. Rečník sa na krátku chvíľu odmlčal. Vstup predsedajúceho.)